**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 10.04.2019, ora 08.00 – 11.04.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 11.04.2019, ora 07.00**

**RÂURI**

Debitele au fost în creştere, ca urmare a precipitațiilor căzute în interval, cedării apei din stratul de zapadă și propagării pe râurile din bazinele: Nera, Cerna, Ialomița, Bistrița, bazinele superioare ale Crișurilor, Jiului, Buzăului, Rm. Sărat, Putnei, Trotușului, Moldovei, Sucevei și Prutului, în bazinele superioare și mijlocii ale Oltului și Argeșului și doar prin propagare pe cursul Mureșului și pe cursurile mijlocii și inferioare ale Someșului, Timișului și Bârzavei.

Pe celelalte râuri debitele au fost relativ staționare.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele: Vișeu, Firiza, bazinele superioare ale Turului, Someșului Mare, Crișului Repede, Bârzavei și mai mici (sub 30%) pe râurile din bazinele Bistra, Moravița, Craraș, Cerna, Vedea, Tazlău, Bârlad, pe afluenţii Bistriței și Prutului și, izolat, în bazinele superioare ale Oltului și Argeșului.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în general în creştere, exceptând cursul mijlociu şi inferior al Prutului şi râurile din Dobrogea unde vor fi relativ staţionare.

Sunt posibile creşteri mai însemnate de niveluri şi debite pe unele râuri mici din sud-vestul ţării datorită precipitaţiilor sub formă de aversă prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

Debitul la intrarea în ţară (secţiunea Baziaş) în intervalul 10.04 – 11.04.2019 a fost în creştere, având valoarea de 4800 m3/s, sub media multianuală a lunii aprilie (7900 m3/s).

În aval de Porţile de Fier debitele au fost în creștere la Gruia și pe sectorul Bechet – Oltenița și în scădere la Calafat și pe sectorul Călărași – Tulcea.

Debitul la intrarea în ţară (secţiunea Baziaş) va fi în creştere (5000 m3/s).

În aval de Porţile de Fier debitele vor fi în creştere pe sectorul Gruia – Cernavodă şi în scădere pe sectorul Hârşova – Tulcea.

**2.** **Situația meteorologică în intervalul 10.04.2019, ora 08.00 – 11.04.2019, ora 06.00**

**ÎN ŢARĂ**

Vremea a fost caldă, exceptând extremitatea de sud și sud-est a țării unde a fost normală termic. În Muntenia, Moldova, iar în prima parte a zilei și în Dobrogea, cerul a fost mai mult noros și a plouat pe arii relativ extinse. În restul teritoriului, înnorările au fost temporare, iar ploile s-au semnalat local, în special după-amiaza. Ploile au avut mai ales caracter de aversă, fiind însoțite și de descărcări electrice, iar punctiform în estul și în extremitatea de vest a teritoriului, dar și în Carpații de Curbură cantitățile de apă au depășit 15...20 l/mp. La munte, la altitudini de peste 2000 m, trecător, a nins. Vântul a suflat slab și moderat, cu unele intensificări în regiunile nord-vestice, centrale și estice, precum și pe crestele montane. Mai era strat de zăpadă la munte, la peste 1500 m, care măsura în platformele stațiilor meteorologice, la ora 21, până la 188 cm în Masivul Făgăraș (Bâlea Lac). Temperaturile maxime au fost cuprinse între 13 grade la Mangalia și Constanta-Dig și 24 de grade la Baia Mare, Alba Iulia, Timișoara, Caransebeș, Banloc, Lugoj, Jimbolia, Moldova Nouă, Drobeta Turnu Severin și Iași, iar la ora 06.00, valorile termice se încadrau între 5 grade la Voineasa și Zimnicea și 13 grade la Zalău, Bistrița, Jimbolia și Moldova Nouă.

Observații: începând de ieri, de la ora 06.00, au fost în vigoare 5 atenționări cod galben pentru fenomene meteorologice periculoase imediate, 3 emise de SRPV Timișoara și câte una de SRPV Bacău și SRPV Constanța.

**LA BUCUREŞTI**

Vremea a fost normală termic. Cerul a prezentat înnorări și, trecător, a plouat slab. Vântul a suflat în general slab. Temperatura maximă a fost de 18 grade Băneasa și 17 grade la Filaret și Afumați, iar la ora 06.00 se înregistrau 11 grade la Afumați și 10 grade la Filaret și Băneasa.

**3. Prognoza meteorologică în intervalul 11.04.2019, ora 08.00 – 12.04.2019, ora 08.00**

**ÎN ŢARĂ**

Vremea va fi în general închisă. Temporar va ploua, iar în regiunile sud-vestice cantitățile de apă vor depăși local 15...20 l/mp și izolat 40 l/mp. Ploile vor fi și sub formă de aversă și, trecător, se vor semnala descărcări electrice. În zona montană înaltă precipitațiile vor fi mixte. Vântul va sufla slab și moderat, cu intensificări trecătoare în sud-estul și nord-vestul teritoriului. Temperaturile maxime, în scădere față de ziua precedentă îndeosebi în Moldova, se vor situa, în general, între 12 și 20 de grade, iar cele minime vor fi cuprinse între 3 și 11 grade.

**LA BUCUREŞTI**

Vremea va fi predominant închisă și trecător va ploua, mai ales în cursul zilei. Vântul va sufla slab și moderat. Temperatura maximă se va situa în jurul valorii de 18 grade, iar cea minimă va fi de 7...8 grade.

**4. Buletin nivometeorologic emis pentru perioada 10.04.2019, ora 21.00 – 12.04.2019, ora 21.00:**

**Evoluția vremii în ultimele 24 de ore**:

Vremea a fost mai caldă decât normalul termic al perioadei. Cerul a fost variabil, temporar noros. Pe arii restrânse s-au semnalat averse de ploaie, iar în Carpații Meridionali, la peste 2000 m, precipitațiile au fost mixte. Vântul a suflat slab și moderat, cu unele intensificări temporare în zona de creastă. Pe arii restrânse s-a semnalat ceață. Stratul de zăpadă s-a menținut constant în zona înaltă din Bucegi, în rest a scăzut în general cu 1-7 cm în toate masivele, pe arii restrânse mai mult (13 cm la Vf. Țarcu).

**Grosimea stratului de zăpadă în data de 10.04.2019, ora 15.00:**

Carpații Meridionali: 189 cm la Bâlea-Lac, 125 cm la Vf. Omu, 77 cm Vf. Țarcu, petice la Păltiniș, Sinaia, Cuntu.

Carpații Orientali: 72 cm la Vf. Lăcăuți, 65 cm la Vf. Călimani, 39 cm la Vf. Ceahlău-Toaca, 5 cm la Bucin, 7 cm la Iezer - Vf. Pietrosul Rodnei.

Carpații Occidentali: 4 cm la Vf. Vlădeasa, petice la Stâna de Vale, Semenic și Vlădeasa cota 1400 m.

**Evoluţia vremii în intervalul 10.04.2019, ora 21.00 – 11.04.2019, ora 21.00:**

Vremea va fi mai caldă decât normalul termic al perioadei. Cerul va avea înnorări temporar accentuate și pe arii relativ extinse se vor semnala ploi ce vor avea și caracter de aversă, însoțite izolat și de descărcări electrice. Pe crestele înalte din Carpații Meridionali precipitațiile vor fi mixte. Pe arii restrânse cantitățile de apă vor depăși 10-15 l/mp. Vântul va sufla slab și moderat, cu intensificări temporare pe creste.

**Temperaturi prognozate:**

Peste 1800 m: temperaturi minime: -3 la 2 gr.C; temperaturi maxime: -1 la 4 gr.C

Sub 1800 m: temperaturi minime: 2 la 6 gr.C; temperaturi maxime: 4 la 11 gr.C

**Stabilitatea şi evoluţia stratului de zăpadă în masivul Făgăraș: risc însemnat**

La peste 1800 m stratul este umezit și în general consolidat. Spontan se pot declanșa curgeri de suprafață, sau avelanșe de topire de mici dimensiuni, dar pe pantele înclinate unde mai există acumulări însemnate de zăpadă, pe fondul temperaturilor relativ ridicate și a precipitațiilor mai însemnate, predominant sub formă de ploaie, atât spontan, cât mai ales la supraîncărcări există riscul de declanșare a avalanșelor care să angreneze o mare parte din strat.

Sub 1800 m stratul de zăpadă este puternic umezit și va continua topirea accentuată pe fondul temperaturilor exclusiv pozitive și a ploilor prognozate. Izolat, între 1600 și 1800 de metri, se pot declanșa avalanşe în condiţii de supraîncărcare mare pe pantele mai înclinate unde s-au menținut depozite vechi de zăpadă. Se pot declanșa spontan și izolat avalanşe de topire de mici dimensiuni. La altitudini mai mici de 1600 m stratul este discontinuu sau topit.

**Stabilitatea şi evoluţia stratului de zăpadă în masivul Bucegi: risc însemnat**

La altitudini mai mari de 1800 m, stratul de zăpadă este în general stabilizat. Spontan se pot declanșa curgeri de suprafață, sau avelanșe de topire de mici dimensiuni, dar pe pantele înclinate unde mai există acumulări însemnate de zăpadă, pe fondul temperaturilor relativ ridicate și a precipitațiilor mai însemnate, atât spontan, cât mai ales la supraîncărcări există riscul de declanșare a avalanșelor care să angreneze întregul strat, sau o mare parte din acesta.

Sub 1800 m stratul de zăpadă este puternic umezit și va continua topirea accentuată pe fondul temperaturilor exclusiv pozitive și a ploilor prognozate. Izolat, între 1600 și 1800 de metri, se pot declanșa avalanşe în condiţii de supraîncărcare mare pe pantele mai înclinate unde s-au menținut depozite vechi de zăpadă. Spontan și izolat se pot declanșa avalanşe de topire de mici dimensiuni. La altitudini mai mici de 1600 m stratul este discontinuu sau topit.

**Stabilitatea şi evoluţia stratului de zăpadă în masivele Țarcu-Godeanu și Parâng - Șureanu: risc moderat**

La altitudini mai mari de 1800 m stratul de zăpadă este în ansamblu consolidat, iar pe fondul temperaturilor relativ ridicate și a precipitațiilor predominant sub formă de ploaie, va continua să scadă accentuat. Izolat se pot declanșa curgeri sau avalanșe de topire de mici dimensiuni. Pe pantele cu înclinație mare, unde mai există acumulări însemnate de zăpadă, mai ales la supraîncărcări mari există riscul de declanșare a avalanșelor.

**Stabilitatea şi evoluţia stratului de zăpadă în Grupa Nordică a Carpaților Orientali (zona Munților Rodnei) și Grupa Centrală a Carpaților Orientali (zona Munților Călimani – Bistriței - Ceahlău): risc moderat**

La altitudini de peste 1800 m, stratul este umezit și în general consolidat, dar cu mai multe cruste de gheață intercalate în profunzime. Temperaturile pozitive și precipitațiile predominant lichide vor conduce la umezirea suplimentară a stratului. În cazuri izolate, pe pantele înclinate unde există acumulări mai însemnate de zăpadă, mai ales la supraîncărcări mari există riscul de declanșare a avalanșelor. Izolat se pot declanșa curgeri sau avalanșe de topire de mici dimensiuni.



1. ***CALITATEA APELOR***

***SGA Alba și*** ***Agenția pentru Protecția Mediului Alba*** informează privind producerea, la 10.04.2019, la ora 13.50, unei poluări accidentale cu o substanţă necunoscută (apă de culoare roșie) a râului Galda , afluent de dreapta al râului Mureş, în zona loc. Galda de Jos, județul Alba. Reprezentanţii SGA ALBA s-au deplasat în teren pentru prelevări de probe, determinări şi investigaţii. Vom reveni cu rezultatele analizelor.

***Agenția pentru Protecția Mediului Iași*** revine cu informații suplimentare referitor la poluarea accidentală (produsă la 08.04.2019, ora 16:50)a apei râului Ciric în urma evacuării de ape pluviale impurificate de pe amplasamentul RA Aeroportul Iași în ac. Ciric III, prin gura de descărcare a apelor colectate prin sistemul pluvial. Echipe de intervenţie din cadrul S.G.A. Iaşi şi ABA Prut-Bârlad au acţionat în vederea limitării şi înlăturării cauzelor poluării prin amplasarea de baraje plutitoare de reţinere a spumei în zona GV canal evacuare ape pluviale RA Aeroportul Iaşi, material absorbant (pânză hesiană) şi prin colectarea spumei în butoaie din material plastic. Au fost prelevate probe de apă în vederea efectuării analizelor fizico-chimice de către Laboratorul de calitate al apei al A.B.A. Prut- Bârlad, iar rezultatele au fost următoarele:

|  |  |  |
| --- | --- | --- |
| Data | Punct recoltare | Indicatori calitate |
| pH (unit pH) | Conductivitate (µS/cm) | Materii în suspensie (mg/l) | CCOCr (mg/l) | Rez. fix (mg/l) |
| 08.04.2019 | gura de descărcare a apelor pluviale din incinta RA Aeroportul Iași | 7,87 | - | 47,8 | 151,7 | 157 |
| ac. Ciric III - mal stâng ac. Ciric III amonte gura de descărcare a apelor pluviale 80 m | 8,69 | 1393 | 20,1 | 62,3 | 891 |
| ac. Ciric III turn manevră (aval de gura de evacuare a apelor pluviale) | 8,74 | 1413 | 16,6 | 61,4 | 820 |

Reprezentanții din cadrul SGA Iaşi au supravegheat ac. Ciric III şi gura de evacuare a apelor pluviale, intervenind operativ în vederea înlăturării efectelor poluării accidentale. În urma monitorizării cursului de apă, valorile indicatorilor de calitate sunt în limite normale, ca urmare s-a sistat monitorizarea la 09.04.2019, ora 15:45.

1. ***CALITATEA MEDIULUI***
2. **În domeniul aerului**

Nu s-au produs evenimente deosebite.

1. **În domeniul solului şi vegetaţiei**

***Direcția Silvică Bihor*** informează despre producerea, la 09.04.2019 - la ora 15.30, unui incendiu de pădure care a afectat 1 ha litieră intr-un fond forestier de stat situat pe raza OS Marghita, com Pădurea Neagră, jud BH. Incendiul a fost stins în aceeași zi, la ora 16.35 prin intervenția a 2 silvicultori, 5 pompieri și 20 cetateni. Cauza producerii: scurt circuit de la L.E.A. de tensiune mijlocie.

***Direcția Silvică Bihor*** informează despre producerea, la 05.04.2019 - la ora 18.00, unui incendiu de pădure care a afectat 2,5 ha litieră intr-un fond forestier de stat situat pe raza OS Săcuieni, com Valea lui Mihai, jud BH. Incendiul a fost stins în aceeași zi, la ora 20.30, prin intervenția a 8 silvicultori, 6 pompieri, 4 polițiști și 4 cetateni. Nu se cunoaște cauza producerii incendiului.

***Direcția Silvică Bihor*** informează despre producerea, la 05.04.2019 - la ora 08.30, unui incendiu de pădure care a afectat 1 ha litieră intr-un fond forestier de stat situat pe raza OS Sudrigiu, com Pietroasa, jud BH. Incendiul a fost stins în aceeași zi, la ora 10.30, prin intervenția a 2 silvicultori și 6 cetateni. Cauza producerii: foc propagat din teren învecinat.

***Direcția Silvică Bihor*** informează despre producerea, la 01.04.2019 - la ora 12.55, unui incendiu de pădure care a afectat 0,55 ha litieră intr-un fond forestier de stat situat pe raza OS Beiuș, com Răbăgani, jud BH. Incendiul a fost stins în aceeași zi, la ora 14.30, prin intervenția a 3 silvicultori, 4 pompieri, 2 politisti și 11 cetateni. Cauza producerii: foc propagat din teren învecinat.

***Direcția Silvică Arad*** informează despre producerea, la 31.03.2019 - la ora 13.00, unui incendiu de pădure care a afectat 50 ha litieră intr-un fond forestier de stat situat pe raza OS Beliu, com Tauț, jud BH. Incendiul a fost stins la 01.04.2019, la ora 02.00, prin intervenția a 30 silvicultori, 33 pompieri, 4 polițiști și 20 cetățeni. Cauza producerii: foc propagat din teren învecinat.

**Garda Forestieră Rm. Vâlcea** informează despre producerea, la 07.04.2019 - la ora 13.00, unui incendiu de pădure care a afectat 7 ha litieră intr-un fond forestier de stat situat pe raza OS Hurezani, com Cruset, jud GJ. Incendiul a fost stins la data de 07.04.2019, la ora 17.00, prin intervenția a 2 silvicultori și 3 cetateni. Cauza producerii: foc propagat din teren învecinat.

**Garda Forestieră Rm. Vâlcea** informează despre producerea, la 07.04.2019 - la ora 13.30, unui incendiu de pădure care a afectat 4,8 ha litieră intr-un fond forestier de stat situat pe raza OS Amaradia, com Farcas, jud DJ. Incendiul a fost stins la data de 07.04.2019, la ora 21.20, prin intervenția a 9 silvicultori și 6 cetateni. Cauza producerii: foc propagat din teren învecinat.

**Garda Forestieră Rm. Vâlcea** informează despre producerea, la 03.04.2019 - la ora 15.00, unui incendiu de pădure care a afectat 29 ha litieră intr-un fond forestier privat situat pe raza OS Cozia Negoiu, loc Brezoi, jud VL. Incendiul a fost stins în data de 09.04.2019, la ora 19.00, prin intervenția a 70 silvicultori, 135 pompieri și 25 cetateni. Cauza producerii: necunoscute.

**Direcția Silvică Caraș Severin** informează despre producerea, la 08.04.2019 - la ora 14.30, unui incendiu de pădure care a afectat 1 ha litieră intr-un fond forestier de stat situat pe raza OS Băile Herculane, com Bogîltin-Dobraia, jud CS. Incendiul a fost stins în data de 09.04.2019, la ora 16.00, prin intervenția a 14 silvicultori și 12 cetateni. Cauza producerii: foc propagat din teren învecinat.

**Direcția Silvică Caraș Severin** informează despre producerea, la 08.04.2019 - la ora 15.30, unui incendiu de pădure care a afectat 5 ha litieră intr-un fond forestier de stat situat pe raza OS Bocșa Montană, oras Reșița, jud CS. Incendiul a fost stins la 08.04.2019, la ora 22.30, prin intervenția a 15 silvicultori și 5 cetateni. Cauza producerii: foc propagat din teren învecinat.

**Direcția Silvică Sibiu** informează despre producerea, la 06.04.2019 - la ora 17.00, unui incendiu de pădure care a afectat 4,3 ha litieră intr-un fond forestier de stat situat pe raza OS Mediaș, com Valea Viilor, jud SB. Incendiul a fost stins la 09.04.2019, la ora 07.30, prin intervenția a 15 silvicultori, 20 pompieri și 20 cetateni. Cauza producerii: foc propagat din teren învecinat.

**Direcția Silvică Sibiu** informează despre producerea, la 06.04.2019 - la ora 14.00, unui incendiu de pădure care a afectat 12 ha litieră intr-un fond forestier de stat situat pe raza OS Mediaș, com Cetatea de Baltă, jud SB. Incendiul a fost stins la 06.04.2019, la ora 23.30, prin intervenția a 2 silvicultori și 3 cetateni. Cauza producerii: foc propagat din teren învecinat.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE